**Մոդ Ադամս** (անգլ.՝ Maude Adams, ի ծնե՝ Մոդ Յուինգ Կիսկադեն (անգլ.՝ Maude Ewing Kiskadden), նոյեմբերի 11, 1872(1872-11-11)[…], Սոլթ Լեյք Սիթի, Յուտա, ԱՄՆ - հուլիսի 17, 1953(1953-07-17)[…], Tannersville, Նյու Յորք, ԱՄՆ), ամերիկացի թատերական դերասանուհի։

Կենսագրություն
--------------

Ծնվել է Սոլթ Լեյք Սիթիում՝ մորմոնների ընտանիքում։ Նրա մայրը՝ Էնն Կիսկադենը, եղել է դերասանուհի և Մոդ Ադամսը իր առաջին տարիները անցկացրել է մոր հետ հաճախակի հյուրախաղերում գավառական թատրոններում։ Նորամուտը կատարել է ինը ամսականում, իսկ հինգ տարեկանում արդեն ելույթ էր ունենում Սան Ֆրանցիսկոյի թատերական բեմերում։ 1888 թվականին տեղի է ունեցել Մոդ Ադամսի առաջին ելույթը Բրոդվեյում, ինչը սկիզբ է դրել նյույորքյան բեմերում նրա վառ և հաջողակ կարիերային։ Հետագա տարիներին նրան մեծ հռչակ են բերել «Պարահանդես-դիմակահանդես», «Թիթեռներ», «Քրիստոֆեր կրտսեր», «Փոքրիկ քահանան», «Օռլեանի կույսը» և «Փիթեր Պեն» ներկայացումներում խաղացած դերերը, որոնց շնորհիվ նա դարձել է 20-րդ դարասկզբի Բրոդվեյի գլխավոր աստղ, որն ուներ այդ ժամանակների համար բացառիկ ամսական 20 հազար դոլլար եկամուտ։ 1909 թվականին չեխ գեղանկարիչ Ալֆոնս Մուխան իր պլակատներից մեկի վրա նկարել է դերասանուհուն Ժաննա դ'Արկի կերպարում։

1917 թվականի մայիսին Մոդ Ադամսը, գտնվելով իր ժողովրդականության գագաթնակետում, հեռացել է թատերական բեմից։ Հետագա տարիներին Ադամսը համագործակցել է «General Electric» ընկերության հետ, որտեղ մասնակցել է թատրոնի համար ավելի հզոր և արդյունավետ լուսավորության սարքավորումների ստեղծման գործին։ 1920 թվականին կարճ ժամանակով վերադարձել է թատերական բեմ, որտեղ մասնակցել է Շեքսպիրի մի շարք պիեսների գավառական ներկայացումների բեմադրմանը։ Դերասանուհուն բազմիցս առաջարկել են հանդես գալ մեծ էկրանին, բայց բոլոր բանակցությունները նրա հետ ձախողվել են։ 1937 թվականից մինչև 1943 թվականը Մոդ Ադամսը ղեկավարել է Միսուրի նահանգի Կոլումբիա քաղաքի Ստիվենս քոլեջի դրամատուրգիայի բաժինը։

Երկար տարիներ դերասանուհին սերտ կապ է պահպանել Սիոնյան վերնասենյակի քույրերի կաթոլիկ միաբանության միանձնուհիների հետ։ 1917 թվականին նա Լոնգ Այլենդում՝ Ռոնկոնկոմա լճի մոտ գտնվող իր կալվածքը նվիրել է միաբանության միանձնուհիներին և ճգնավորներին։ 1940-ականների կեսերին Մոդ Ադամսը մեկուսացել է Նյու Յորք նահանգի Թեններսիլ գյուղում գտնվող իր քաղաքամերձ տանը, որտեղ և մահացել է 1953 թվականին 80 տարեկան հասակում։ Նրա մարմինը տեղափոխվել է Լոնգ Այլենդ, որտեղ էլ առանց ավելորդ աղմուկի հուղարկավորվել է Սիոնյան վերնասենյակի քույրերի վանքի գերեզմանատանը։ Միանձնուհիներին փոխանցված նրա կալվածքում ներկայում տեղակայված են եկեղեցական մանկատունը և Մոդ Ադամսի հիշատակի թանգարանը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Encyclopædia Britannica
3. 1 2 3 4  Internet Broadway Database — 2000.
4. ↑  Patterson, Ada (1907). *Maude Adams: A Biography*. Վերցված է 2011 թ․ ապրիլի 22-ին.
5. ↑  «Famous Stage Actress Biography of Maude Adams».
6. ↑  «Maude Adams, First-Rate Things ~ November 11 ~ Ideas to motivate, educate, and inspire». Daily Celebrations. 2005 թ․ նոյեմբերի 11. Արխիվացված է օրիգինալից 2012 թ․ սեպտեմբերի 22-ին. Վերցված է 2006 թ․ նոյեմբերի 2-ին.
7. ↑  «Long Island Oddities». Արխիվացված է օրիգինալից 2008 թ․ սեպտեմբերի 15-ին. `{{cite web}}`: Invalid `|url-status=404` (օգնություն)
8. ↑  «Find a Grave--Maude Adams». Արխիվացված է օրիգինալից 2012 թ․ սեպտեմբերի 22-ին.

Գրականություն
-------------

* Stern, Keith (2009), «Maude Adams», *Queers in History*, BenBella Books, Inc.; Dallas, Texas, ISBN 978-1-933771-87-8
* *Armond Fields* Maude Adams: Idol of American Theater, 1872—1953. — McFarland & Company, 2004. — ISBN 978-0-7864-1927-2

Արտաքին հղումներ
----------------

* Մոդ Ադամսը Find a Grave կայքում

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database · Internet Movie Database · Find A Grave · WikiTree |
|  |
| Բառարաններ և հանրագիտարաններ | Բրիտանիկա · Բրիտանիկա (12-րդ) · American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 14649692w · GND: 12944359X · ISNI: 0000000083864082 · LCCN: n83148859 · SUDOC: 084121270 · VIAF: 59344621 · WorldCat VIAF: 59344621 |

 |

 |